**APSTIPRINU**

Rēzeknes novada pašvaldības Sociālā dienesta vadītāja

\_\_\_\_\_\_\_\_\_\_\_\_\_\_\_\_\_\_ S.Strankale

Rēzeknē, 2022.gada \_\_.decembrī

**ATKLĀTĀ KONKURSA NOLIKUMS**

**UZ SOCIĀLĀ DIENESTA PSIHOLOGA AMATU**

1. **Vispārīgie noteikumi**
2. Nolikums nosaka kārtību, kādā tiek organizēta kandidātu atlases procedūra (turpmāk – Konkurss) uz Rēzeknes novada Sociālā dienesta psihologa amatu, Konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
3. Amata Konkursa mērķis ir izvēlēties atbilstošāko kandidātu psihologa amatam.
4. Konkursa uzdevums ir izvērtēt Kandidātu atbilstību psihologa amatam.
5. Kandidātu atbilstību psihologa amata prasībām nosaka atbilstoši šajā nolikumā noteiktajiem vērtēšanas kritērijiem.
6. Konkursu organizē vērtēšanas komisija (turpmāk - Vērtēšanas komisija) 5 (piecu) locekļu sastāvā, kas izveidota ar Rēzeknes novada Sociālā dienesta vadītājas rīkojumu. Vērtēšanas komisijas sastāvs var tik mainīts gadījumā, ja tam ir objektīvi iemesli.
7. Vērtēšanas komisijas sēdes vada komisijas priekšsēdētājs. Vērtēšanas komisijas sēdes tiek protokolētas. Protokolus paraksta visi klātesošie Vērtēšanas komisijas locekļi.
8. Vērtēšanas komisija ir lemttiesīga, ja tajā piedalās ne mazāk kā 4 (četri) komisijas locekļi.
9. Vērtēšanas komisija darbu veic Rēzeknes novada pašvaldības telpās vai attālināti, sazinoties ar elektroniskā pasta starpniecību vai video konferences veidā. Vērtēšanas komisijas sēdes ir slēgtas.
10. Vērtēšanas komisijas priekšsēdētājs sasauc Vērtēšanas komisijas sēdes, nosaka to norises vietu un laiku, kā arī vada komisijas sēdes.
11. Vērtēšana notiek divās kārtās:
12. kandidāta iesniegto dokumentu un kvalifikācijas atbilstības pārbaude (pirmā kārta);
13. pārbaudes tests un intervijas ar kandidātiem (otrā kārta).
14. Interviju norises laiku un vietu nosaka Vērtēšanas komisijas priekšsēdētājs, intervijas var notikt attālināti ar videokonferences starpniecību. Interviju norises laiku un vietu Vērtēšanas komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
15. Konkursa nolikums tiek publicēts Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras vakanču portālā.
16. **Psihologa galvenie amata pienākumi un pretendentiem izvirzītās prasības**
17. Psihologa galvenie amata pienākumi:

15.1. Ievērot un pielietot profesionālajā darbībā likumdošanas aktu prasības, sekot to izmaiņām.

15.2. Plānot psihologa konsultācijas un preventīvos pasākumus, ievērojot darbību reglamentējošos normatīvos aktus.

15.3. Sniegt individuālās psihologa konsultācijas personai krīzes situācijā (smagas slimības gadījumā, tuva cilvēka nāve, suicīda mēģinājums u.c.), ģimenes problēmsituācijās, psiholoģiska diskomforta gadījumā (šķiršanās, savstarpēja nesaskaņa, vientulība u.c.).

15.3. Sniegt individuālās psihologa konsultācijas bērna uzvedības problēmu gadījumos, iesaistot psiholoģiskās rehabilitācijas procesā vecākus, ģimenes locekļus.

15.4. Uzturēt kontaktus ar klienta saskarsmes personām (piemēram, ģimenes locekļiem, mācību iestāžu vadītājiem, skolas atbalsta personālu) psiholoģiskās rehabilitācijas procesā un dot ieteikumus problēmas koriģēšanai un risināšanai.

15.5. Pamatojoties uz institūcijas (bāriņtiesas, Valsts policijas, Bērnu sociālo pakalpojumu centra u.c.) rakstisku pieprasījumu, sniegt psihologa atzinumus, izziņas, ziņojumus, ievērojot normatīvajos aktos noteiktos termiņus.

15.6. Nodrošināt tiesību aktos noteikto prasību ievērošanu sagatavojot atzinumus.

15.7. Organizēt un vadīt pašpalīdzības un atbalsta grupas nodarbības dažādām mērķgrupām.

15.8. Piedalīties psihologu supervīzijas sesijās.

15.9. Sagatavot un iesniegt Sociālā dienesta vadītājam priekšlikumus par jaunu psiholoģiskā atbalsta pakalpojuma veidu ieviešanu, kā arī par pastāvošo psiholoģiskā atbalsta pakalpojumu sniegšanas pilnveidošanu, veicinot psiholoģiskā atbalsta pakalpojumu tīkla izveidi un attīstību.

1. Prasības pretendentiem:
   1. Maģistra grāds psiholoģijā ar specializāciju klīniskajā vai izglītības psiholoģijā (var būt arī vēl nesertificēts klīniskais vai izglītības psihologs, bet kuram ir liela interese strādāt tieši šajā lauciņā);
   2. Atbilstība Bērnu tiesību aizsardzības likuma 72.panta prasībām;
   3. Teicamas latviešu un krievu valodas zināšanas.
   4. Labas iemaņas darbā ar datoru vairākās programmās.
   5. Komunikabilitāte, prasme strādāt stresa situācijā, atbilstības novērtēšanas prasme, efektīvas plānošanas prasme, profesionālo dokumentu sagatavošanas iemaņas, spēja analizēt kritiskas situācijas, grupu darba prasme.
   6. Nepieciešamas prasmes strādāt komandā, prasmes darba plānošanā un organizācijā;
2. Konkursā var piedalīties pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
3. Pieteikumu ar norādi "Sociālā dienesta psihologs” noteiktajā termiņā iesniegt Rēzeknes novada pašvaldības Sociālajā dienestā, Atbrīvošanas aleja 95A, Rēzekne, 11. kabinetā, vai sūtīt uz e-pastu: socialais.dienests@rezeknesnovads.lv, (ar norādi- Konkursam uz sociālā dienesta psihologa amatu)
4. Pieteikums jāiesniedz vai jānodrošina tā iesūtīšana līdz 2023.gada 12.janvārim (ieskaitot), pēc šī termiņa saņemtie pieteikumi netiek vērtēti.
5. Pieteikums satur šādus dokumentus:
6. motivētu pieteikumu;
7. dzīves gaitas aprakstu (Curriculum Vitae);
8. izglītību un papildus apmācību apliecinošu dokumentu kopijas;
9. citus dokumentus, kas apliecina pretendentam izvirzīto prasību izpildi;
10. **Pieteikumu izskatīšana, vērtēšanas kritēriji, lēmuma pieņemšana**
11. Vērtēšanas komisija vērtēšanu veic divās kārtās:
    1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir visi Konkursa nolikumā noteiktie dokumenti (nolikuma 20.punkts).
    2. Vērtēšanas komisijas sekretārs telefoniski paziņo otrās kārtas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
    3. otrajā kārtā tiek vērtēts pretendenta redzējums par Grupu mājas darbības organizēšanu, attīstības virzību, problēmām un risinājumiem, spējas sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes.
12. Pirmajā kārtā Vērtēšanas komisija izvērtē visu pretendentu iesniegto dokumentu atbilstību pamatprasībām. Priekšrocības Vērtēšanas komisijas locekļi vērtē individuāli, punktu sistēmā:
    1. motivētu pieteikuma vēstuli;
    2. dzīves gaitas aprakstu (Curriculum Vitae);
    3. augstāko izglītību apliecinoša dokumenta kopiju;
    4. profesionālo kvalifikāciju un citas prasmes apliecinošu dokumentu (ja tādi ir) kopijas.
13. Maksimāli iespējamais punktu skaits pirmajā kārtā – 21 punkts.
14. Ja Vērtēšanas komisija konstatē, ka kandidāts neatbilst kādai nolikumā izvirzītajai prasībai, kandidāts tiek izslēgts no tālākas dalības Konkursā.
15. Dalībai otrajā kārtā (intervijā) tiek uzaicināti kandidāti, kuri Konkursa pirmajā kārtā ieguvuši vismaz 17 punktus no pirmajā kārtā iespējamo punktu skaita.
16. Otrajā kārtā (intervijā) Vērtēšanas komisija izvērtē atbilstību iesniegtajam rakstiskajam materiālam, spēju sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes, pēc šādiem kritērijiem:
    1. pretendenta spēja sniegt kompetentas atbildes uz amata pienākumu pildīšanai atbilstošiem jautājumiem – līdz 10 punktiem (vērtē katrs Vērtēšanas komisijas loceklis intervijas laikā);
    2. pretendenta saskarsmes spējas, komunikācijas un sadarbības veidošanas prasmes – līdz 10 punktiem (vērtē katrs Vērtēšanas komisijas loceklis intervijas laikā).
17. Katrs Vērtēšanas komisijas loceklis vērtē katru pretendentu individuāli pēc nolikuma nosacījumiem. Katram Vērtēšanas komisijas loceklim ir tiesības dot individuāli papildus līdz 6 vērtējuma punktiem, rakstiski pamatojot savu vērtējumu. Savu viedokli Vērtēšanas komisijas loceklis intervijas laikā, vai tūlīt pēc tam, ieraksta pretendenta izvērtēšanas lapā un apliecina ar parakstu.
18. Maksimāli iespējamais punktu skaits otrajā kārtā 26 punkti.
19. Ja pretendenti saņēmuši vienādu novērtējumu, priekšrocības ieņemt amatu ir pretendentam, kurš veicis līdzīga amata pienākumus un pirmajā kārtā ieguvis lielāko punktu skaitu par darba pieredzi.
20. Vērtēšanas komisijas locekļiem ir tiesības uzdot jautājumus pretendentam, kas saistīti ar iepriekšējo darba pieredzi, zināšanām, problēmsituāciju analīzi, inovācijām u.c.
21. Lēmumu par pretendentu atbilstību Sociālā dienesta psihologa amatam pieņem, pamatojoties uz pirmajā kārtā un otrajā kārtā iegūtā individuālā vērtējuma lielāko punktu skaitu.
22. Ja pretendenti saņēmuši vienādu punktu skaitu, Vērtēšanas komisija balso par pretendentiem. Ja balsojums ir vienāds, izšķirošā ir Vērtēšanas komisijas priekšsēdētāja balss. Vērtēšanas komisijas priekšsēdētājam savs lēmums ir jāpamato un tas tiek ierakstīts protokolā.
23. Vērtēšanas komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā, nosūtot atbildi uz elektronisko pasta adresi piecu darba dienu laikā pēc Rēzeknes novada pašvaldības lēmuma pieņemšanas. Atbilde par Konkursa rezultātiem tiek sniegta uz interviju aicinātajiem pretendentiem.
24. Pretendents, kurš uzvarējis Konkursā ar viņu tiek noslēgts darba līgums uz nenoteiktu laiku ar pārbaudes laiku.

**IV. Nobeiguma noteikumi**

33. Rēzeknes novada pašvaldības Sociālā dienesta psihologa amata Konkursa nolikums sagatavots uz 6 lapām ar 2 pielikumiem;

1.pielikums “Pretendentu pirmās kārtas vērtēšanas anketa”;

2.pielikums “Pretendentu otrās kārtas vērtēšanas anketa”.

1. Pretendentu iesniegtie pieteikumi tiek reģistrēti pieteikumu saņemšanas reģistrā, norādot vārdu, uzvārdu, datumu un laiku.
2. Visi iesniegtie dokumenti paliek Rēzeknes novada pašvaldības Sociālā dienesta rīcībā, tiem tiek piešķirts konfidenciāls raksturs.
3. Ja nav saņemts neviens pretendenta iesniegums vai neviens no pretendentiem neatbilst šī nolikuma prasībām, vai arī komisija nevienu no pretendentiem neatzīst par piemērotu, Vērtēšanas komisija lemj par atkārtotu Konkursa rīkošanu.

Sociālā dienesta vadītāja S.Strankale

**1.pielikums**

Atklātā konkursa nolikums

uz Sociālā dienesta psihologa amatu

**Pretendentu pirmās kārtas vērtēšanas anketa**

|  |
| --- |
| Pretendents  **\_\_\_\_\_\_\_\_\_\_\_\_\_\_\_\_\_\_\_\_\_\_** |
| (vārds, uzvārds) |
| Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits pirmajā kārtā - 43

|  |  |  |  |
| --- | --- | --- | --- |
|  | | | **Vērtējums** |
| 1. | **Izglītība** | |  |
| 1.1. | Maģistra grāds | 10 punkti |  |
| 1.2. | Specializācija klīniskajā vai izglītības psiholoģijā | +2 punkti |  |
| 2. | **Profesionālā darba pieredze** | |  |
| 2.1. | pieredze psihologa darbā | līdz 6 punktiem |  |
| 2.2. | Papildus izglītība vai cita darba pieredze, kas tieši attiecas uz vakantā amata  pienākumu izpildi | līdz 3 punktiem |  |
| **Kopā** | | |  |

|  |  |
| --- | --- |
| Vērtēšanas komisijas loceklis: \_\_\_\_\_\_\_\_\_\_\_\_\_\_ | \_\_\_\_\_\_\_\_ |
| Vārds, uzvārds | paraksts |
| Datums: \_\_\_\_\_\_\_\_\_\_\_ |  |

**2.pielikums**

Atklātā konkursa nolikums

uz Sociālā dienesta psihologa amatu

**Pretendentu otrās kārtas vērtēšanas anketa**

|  |
| --- |
| Pretendents \_\_\_\_\_\_\_\_\_\_\_\_ |
| (vārds, uzvārds) |
| Vērtētājs \_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits otrajā kārtā - 34 punkti.

|  |  |  |  |
| --- | --- | --- | --- |
|  | | | **Vērtējums** |
| 2. | Pretendenta spēja sniegt kompetentas atbildes uz amata pienākumu pildīšanai atbilstošiem jautājumiem *(vērtē katrs komisijas loceklis intervijas laikā);* | līdz 10 punktiem |  |
| 3. | Pretendenta saskarsmes spējas, komunikācijas un sadarbības veidošanas prasmes *(vērtē katrs komisijas loceklis intervijas laikā)* | līdz 10 punktiem |  |
| 4. | Individuāli piešķirtie punkti | līdz 6 punktiem |  |
| **Kopā** | | |  |

Individuāli piešķirto

punktu pamatojums \_\_\_\_\_

|  |  |
| --- | --- |
| Vērtēšanas komisijas loceklis:  **\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_** |
| *(Vārds, uzvārds)* | *(paraksts)* |
| Datums:  **\_\_\_\_\_\_\_\_\_\_\_** |  |